Επαναληπτικό κριτήριο για τις ενότητες: Τα πρώτα βήματα του αγροτικού κινήματος -Οι οικονομικές συνθήκες κατά την περίοδο 1910-1922 - Ο Α Παγκόσμιος Πόλεμος
1.Να αντιστοιχίσετε τα γεγονότα της στήλης Α με τις ημερομηνίες της στήλης Β.
Α)διχοτόμηση του χαρτονομίσματος			1)1920
Β)ξέσπασμα Α’ Παγκοσμίου Πολέμου			2)1914
Γ)πρώτες καθαρά εργατικά εξεγέρσεις			3)1922
Δ)Εθνικός Διχασμός					4)1896
Ε)ήττα Βενιζέλου σε εκλογές				5)1915

2.Να δώσετε τον ορισμό των ακόλουθων εννοιών: Φεντερασιόν, βενιζελισμός

3.Να απαντήσετε με ένα Σωστό ή Λάθος στις ακόλουθες ερωτήσει;:

1)Η πολιτική και κοινωνική επιρροή των σοσιαλιστικών ομάδων και των εργατικών ομαδοποιήσεων στην Ελλάδα ήταν μεγαλύτερη από εκείνη που άσκηαν αντίστοιχα κινήματα σε βιομηχανικές χώρες της Δύσης αλλά και σε βαλκανικές.
2) Η επικράτηση της Μεγάλης Ιδέας εμπόδιζε την ανάπτυξη και διάδοση ιδεολογιών με κοινωνικό και ταξικό περιεχόμενο.
3)Η ΓΣΕΕ και το ΣΕΚΕ ιδρύθηκαν στην αρχή του Α’ Παγκοσμίου Πολέμου.
4)Ο Βενιζέλος συσπείρωσε γύρω του τη δραστήρια αστική τάξη  που πλούτιζε σε όλη τη λεκάνη της Ανατολικής Μεσογείου και φιλοδοξούσε να κυριαρχήσει και πολιτικά στο χώρο που άπλωνε τις οικονομικές της δραστηριότητες.
5)Η Μεγάλη Ιδέα και οι προϋποθέσεις της- ο εκσυγχρονισμός του κράτους –αποτέλεσαν ισχυρά ιδεολογικά, πολιτικά και οικονομικά ερείσματα για τη διεκδίκηση της Μεγάλης Ελλάδας.
6)Το 1911 τα έσοδα του προϋπολογισμού ήταν λιγότερα από τα έξοδα.
7)Η αγροτική κρίση αντιμετωπίστηκε με την υπερπόντια μετανάστευση.
8)Η μετανάστευση στις Η.Π.Α. εκτόνωσε τις κοινωνικές εντάσεις και ενίσχυσε τηνοικονομία της υπαίθρου μέσω των σημαντικών εμβασμάτων των μεταναστών.
9)Η Ελλάδα ενοποιήθηκε το 1917 υπό το βασιλιά Κωνσταντίνο Α’ μετά από την επέμβαση των Συμμάχων. 

4.Να γράψετε τα αποτελέσματα που είχαν για την εθνική οικονομία οι Βαλκανικοί Πόλεμοι του 1912-1913.
5. Να γράψετε τι γνωρίζετε για τον ιδιότυπο δανεισμό του 1917.

6.Με βάση τις ιστορικές σας γνώσεις και τις πληροφορίες του ιστορικού παραθέματος να γράψετε τι γνωρίζετε:
α. Ποια επίπτωση είχε για την ελληνική οικονομία η ήττα του Βενιζέλου στις εκλογές του Νοεμβρίου του 1920;							          Μονάδες 10
β. Πώς η νέα κυβέρνηση αντιμετώπισε το οικονομικό αδιέξοδο, που δημιουργήθηκε από την ανάκληση του ιδιόμορφου εξωτερικού δανείου, το οποίο είχε εγκριθεί από τους Συμμάχους, για να χρηματοδοτηθεί η συμμετοχή της Ελλάδας στον Α΄ Παγκόσμιο πόλεμο;  Μονάδες 15

Κείμενο
Τελικά, το 1922 η κυβέρνηση επέβαλε έναν ιδιότυπο συνδυασμό υποτίμησης και εσωτερικού δανείου. Όσοι κατείχαν τραπεζογραμμάτια  (δηλαδή περίπου οι πάντες,
όλα τα φυσικά και νομικά πρόσωπα στην Ελλάδα) υποχρεώθηκαν να τα διχοτομήσουν, να ανταλλάξουν το μισότραπεζογραμμάτιο με κρατικά ομόλογα και να κρατήσουν
το άλλο μισό, το οποίο διατήρησε την ονομαστική αξία του ολοκλήρου. Αλλά και τα νέα χρηματικά μέσα που απέκτησε έτσι το ∆ημόσιο δεν έσωσαν την κατάσταση: απορρο-φήθηκαν πολύ γρήγορα από τις συνεχώς αυξανόμενεςδημόσιες δαπάνες και τον πληθωρισμό.

